CELEX: C2004/168/06
Language: el
Date: 2004-06-26 00:00:00
Title: Υπόθεση C-197/04: Προσφυγή της Επιτροπής των Ευρωπαϊκών Κοινοτήτων κατά της Ομοσπονδιακής Δημοκρατίας της Γερμανίας που ασκήθηκε στις 30 Απριλίου 2004

26.6.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 168/3
            
         Προσφυγή της Επιτροπής των Ευρωπαϊκών Κοινοτήτων κατά της Ομοσπονδιακής Δημοκρατίας της Γερμανίας που ασκήθηκε στις 30 Απριλίου 2004
   (Υπόθεση C-197/04)
   (2004/C 168/06)
   Η Επιτροπή των Ευρωπαϊκών Κοινοτήτων, εκπροσωπούμενη από τον K. Gross, με τόπο επιδόσεων στο Λουξεμβούργο, άσκησε στις 30 Απριλίου 2004 προσφυγή κατά της Ομοσπονδιακής Δημοκρατίας της Γερμανίας.
   H προσφεύγουσα ζητεί από το Δικαστήριο:
   
               1.
            
            
               να διαπιστώσει ότι η Ομοσπονδιακή Δημοκρατία της Γερμανίας, εφαρμόζοντας τον φορολογικό συντελεστή που ισχύει για τον προοριζόμενο για την κατασκευή χειροποίητων (στριφτών) σιγαρέτων λεπτοκομμένο καπνό στους κυλίνδρους καπνού που διατίθενται στο εμπόριο υπό την επωνυμία «West Single Packs», παρέβη τις υποχρεώσεις που υπέχει από το άρθρο 4 παράγραφος 1 στοιχείο β' της οδηγίας 95/59/ΕΚ του Συμβουλίου (1), της 27ης Νοεμβρίου 1995, περί των φόρων, πλην των φόρων κύκλου εργασιών, καθώς και από το άρθρο 2 παράγραφος 1 της οδηγίας 92/79/ΕΟΚ του Συμβουλίου (2), της 19ης Οκτωβρίου 1992, για την προσέγγιση των φόρων στα τσιγάρα·
            
         
               2.
            
            
               να καταδικάσει την Ομοσπονδιακή Δημοκρατία της Γερμανίας στα δικαστικά έξοδα.
            
         Ισχυρισμοί και κύρια επιχειρήματα
   Η Επιτροπή υποστηρίζει ότι οι κύλινδροι καπνού που διατίθενται στη γερμανική αγορά υπό την επωνυμία «West Single Packs», οι οποίοι με απλό μη βιομηχανικό χειρισμό του καταναλωτή γλιστρούν μέσα σε ξεχωριστά πωλούμενους σωλήνες σιγαρέτων με φίλτρο, εμπίπτουν στην έννοια των σιγαρέτων του άρθρου 4 παράγραφος 1 στοιχείο β' της οδηγίας 95/59/ΕΚ του Συμβουλίου και επομένως, πρέπει να φορολογούνται ως τέτοια.
   Κατά συνέπεια, η γερμανική νομοθεσία περί της εφαρμογής στα «West Single Packs» του συντελεστή που εφαρμόζεται στον προοριζόμενο για την κατασκευή χειροποίητων (στριφτών) σιγαρέτων λεπτοκομμένο καπνό αντιβαίνει στο άρθρο 4 παράγραφος 1 της οδηγίας 95/59/ΕΚ του Συμβουλίου, καθώς και στο άρθρο 2 παράγραφος 1 της οδηγίας 92/79/ΕΟΚ του Συμβουλίου.
   
      (1)  ΕΕ L 291, σ. 40.
   
      (2)  ΕΕ L 316, σ. 8.